**Poziv k oddaji ponudbe**

**za izvajanje storitev za zagotavljanje varnosti kopalcev na kopališčih v družbi Istrabenz Turizem d.d.**

Portorož, februar 2023

# UVODNO

Naročnik Istrabenz Turizem, turizem in storitve d.d., Obala 33, 6320 Portorož (v nadaljevanju: naročnik) vabi zainteresirane ponudnike k predložitvi ponudbe za izvajanja storitve zagotavljanja varnosti kopalcev na kopališčih.

Pozivno dokumentacijo je možno prevzeti v tajništvu družbe Istrabenz Turizem d.d., Obala 33, 6320 Portorož, vsak delovnik med 9.00 in 13.00 uro, ob podpisu dogovora o nerazkrivanju zaupnih informacij (NDA).

Ponudba se šteje za pravočasno, če je predložena naročniku do dne 24. 02. 2023, najkasneje do 09.00 ure v tajništvo družbe Istrabenz Turizem d.d.. Ponudbo je možno oddati po pošti ali osebno, v zaprti kuverti, s pripisom “NE ODPIRAJ, ODDAJA PONUDBE ZA OPRAVLJANJE STORITEV ZAGOTAVLJANJA VARNOSTI KOPALCEV«, na naslov:

ISTRABENZ TURIZEM D.D.

TAJNIŠTVO DRUŽBE

OBALA 33

6320 PORTOROŽ

Odpiranje ponudb bo tajno in bo potekalo dne 24. 02. 2023 ob 10.00 uri na sedežu naročnika.

Portorož, dne 17. 02. 2023

S spoštovanjem.

Istrabenz Turizem d.d.

#

# POVABILO K ODDAJI PONUDBE

## Naročnik

Družba Istrabenz Turizem d.d., Obala 33, 6320 Portorož, identifikacijska št. za DDV: SI41568346, matična številka: 5004888000 (v nadaljevanju: naročnik), vabi vse zainteresirane ponudnike, da predložijo svojo pisno ponudbo v skladu s pozivom k oddaji ponudbe za izvajanje storitev za zagotavljanje varnosti kopalcev na kopališčih.

## Predmet poziva

Predmet storitve, ki bo lahko oddana v izvajanje zunanjemu izvajalcu z zbiranjem ponudb, je izvajanje storitev reševanja iz vode na kopališčih in bazenih, vse pa z namenom doseganja visoke ravni kakovosti nudenja storitev s strani družbe ter zagotavljanja varnosti kopalcev, kot izhaja iz veljavne zakonodaje in internih aktov družbe (predvsem zakonodaje za zagotavljanje varstva pred utopitvami, reševanje iz vode in dajanje prve pomoči na kopališčih skladno s Pravilnikom o ukrepih za varstvo pred utopitvami na kopališčih, izobraževanje reševalcev, vzdrževanje reda in čistoče v skladu s kopališkim redom).

Opis posameznih lokacij:

I. Plaža Meduza:

1. Plaža Meduza – lesen stolp
2. Plaža meduza – beli stolp
3. Plaža meduza – krožni reševalec

Predviden urnik obratovanja: 1. 6. – 30. 9.

II. Notranji bazen hotela Riviera - Sea spa

1. Bazen Sea spa – reševalna kabina
2. Bazen Sea spa – opazovalno mesto1
3. Bazen Sea spa – opazovalno mesto2 (bazen jama ali zunanji bazen)

Predviden začetek obratovanja: 1. 5. 2023 naprej, po potrebi. Naročnik bo 5 dni vnaprej obvestil o pričetku obratovanja lokacije.

Za pokrivanje posamezne lokacije je po naročnikovih izračunih potrebnih vsaj 8 ustrezno usposobljenih oseb.

Predmet poziva k oddaji ponudbe je izvajanje storitve za zagotavljanje varnosti kopalcev in zajema zlasti:

* neprekinjeno opazovanje kopalne površine in bazenske ploščadi za vsa zahtevana opazovalna mesta;
* reševanje iz vode;
* dajanje prve pomoči, obveščanje nujne medicinske pomoči;
* vzdrževanje reda v skladu s predpisi in kopališkim redom na kopališču;
* upoštevanje poslovnega bontona ter prijazen odnos do gostov, kopalcev, zaposlenih pri naročniku skladno s kodeksom naročnika;
* odpravljanje vzrokov, ki bi lahko privedli do nastanka nevarnosti za obiskovalce ali zaposlene (predvsem, vendar ne omejeno na: odstranjevanje vode z obbazenskih površin; odstranitev alg, električnih naprav, ki bi lahko pomenile nevarnost; odstranitev črepinj ipd.);
* opozarjanje naročnika na vzroke, ki bi lahko privedli do nastanka nevarnosti za obiskovalce ali zaposlene;
* ugotavljanje istovetnosti kopalca ali obiskovalca, ki krši določbe predpisov o varstvu pred utopitvami in izvedbo prijave pristojnemu inšpekcijskemu organu ali policiji;
* prepovedovanje uporabe objektov in naprav za kopanje osebi, ki s svojim ravnanjem očitno ogroža lastno varnost ali varnost drugih;
* zahtevanje, da kopališče zapusti oseba, ki kljub opozorilom ogroža varnost ali krši kopališki red;
* nudenje pomoči starejšim kopalcem in funkcionalno oviranim osebam, ki se ne počutijo varne pri samostojnem vstopu in izstopu iz vode (invalidi, otroci, gibalno ovirane osebe);
* razobešanje ustrezne zastave, če je to zahtevano;
* pravočasno opozarjanje naročnika, če je treba zapreti oziroma prepovedati uporabo posameznih vodnih površin, kopaliških objektov in naprav zaradi higienskih razlogov, vremenskih razmer ali zaradi varnosti kopalcev, obiskovalcev kopališča, zaposlenih pri naročniku in izvajalcu ter tretjih oseb;
* pravočasno pisno opozarjanje naročnika na napake, okvare in onesnaženje, ki bi lahko ogrozili varnost uporabnikov kopališča;
* javljanje okvar in pomanjkljivosti ter evidentiranje le-teh s pisnim sporočilom na kontaktne osebe naročnika po tej pogodbi;
* spremljanje števila obiskovalcev kopališča in obveščanje naročnika o morebitni prezasedenosti ter samoiniciativna zagotovitev dodatnih reševalcev iz vode v kolikor bi bilo to potrebno za zagotovitev varnosti kopalcev in/ali zahtevano s predpisi;
* dnevno sestavljanje poročila o opravljenem delu (vodenje Dnevnika dela reševalca iz vode) in priprava tedenskega razporeda reševalcev s kontaktnimi številkami;
* enkrat tedensko pregled, popis in evidenca sredstev in opreme za prvo pomoč ter opozarjanje na morebitne pomanjkljivosti;
* skrb za delovanje opreme za prvo pomoč (napolnjenost jeklenke s kisikom, stanje baterij v defibrilatorju, roki za certificiranje opreme ipd.) in pisno obveščanje naročnika o morebitnih pomanjkljivostih;
* vodenje dnevne evidence o številu opravljenih ur storitve in o poteku dogodkov, skladno z določbami Pravilnika o ukrepih za varstvo pred utopitvami na kopališčih;
* ob koncu obdobja, za katero je sklenjena ta pogodba izdelati zbirno poročilo dela reševalcev iz vode in ga izročiti naročniku oziroma vodji kopališča;
* sestavljanje zapisnika ob morebitnih poškodbah in nesrečah na kopališču oz. bazenu;
* zagotavljanje veljavnosti licenc, prve pomoči ter varstva pri delu za vse zaposlene izvajalca in morebitne pogodbene sodelavce izvajalca;
* zagotavljanje rotacije reševalcev na opazovalnih mestih na 2 uri;
* izvajanje nadzora nad delom reševalcev iz vode ter zagotavljanje izpolnjevanje zakonskih zahtev;
* prevzem vseh obveznosti in odgovornosti iz naslova reševanja iz vode in varstva pred utopitvami, vključujoč odškodninsko, prekrškovno in kazensko odgovornost v primeru opustitve dolžnega ravnanja reševalcev iz vode, vodenja evidenc, malomarnega opravljanja ali opustitve katerekoli storitve iz tega razpisa;
* priprava in vodenje evidenc in zapisnikov o delu na kopališču skladno z zahtevami zakonodaje, inšpekcijskimi odločbami, internimi akti delodajalca;
* izvajanje meritve kvalitete bazenskih voda, odvzema vzorcev bazenskih voda skladno z zahtevami zakonodaje ob upoštevanju zahtevanega načina odvzema (uporaba gumijastih rokavic, razžaritev klešč ipd);
* vodenje evidence meritev skladno s priloženimi obrazci;
* evidentiranje rezultatov odvzema vzorcev skladno z zakonskimi zahtevami;
* skrb za razpoložljivost in javno objavo predpisanih parametrov kopalnih voda in drugih podatkov na kopališčih;
* obveščanje kontaktne osebe naročnika v primeru odstopanj parametrov odvzema vzorcev vode;
* sodelovanje z zunanjimi inštitucijami ob morebitnih pregledih bazenskih površin v dogovoru s kontaktno osebo naročnika;
* izvajanje nadzora na pravilnosti odvzema vzorcev s strani pristojnih institucij ter zagotavljati, da so bili vzorci ustrezno odvzeti ter na naravnem kopališču tudi skrb za čiščenje stopnic in klančin za varno vstopanje in izstopanje kopalcev v in iz vode;
* opravljanje drugih nalog in storitev skladno z veljavno zakonodajo in internimi akti delodajalca, ki so priloga in sestavni del te pozivne dokumentacije;
* zagotavljati naslednjo opremo za izvajanje storitev: predpisane uniforme reševalcev iz vode, čepico ali ustrezno pokrivalo, senčnik ali senčilo na reševalnem stolpu ter osebno opremo vsakega reševalca tj. piščalko, telefonsko ali radijsko zvezo za komunikacijo, osebno masko za TPO, za reševalce na naravnem kopališču pa še opremo za prosto potapljanje tj. masko, dihalko, plavuti ipd.
* skrb za čistočo z namenom zagotavljanja varnosti kopalcev skladno z veljavno zakonodajo in internimi akti naročnika ter
* obseg drugih del in nalog skladno s kriteriji kakovosti za izvajanje storitev reševanje iz vode (Priloga 1).

Naročnik bo zagotovil izbranemu izvajalcu naslednja osnovna sredstva (Priloga 2 stolpec »NE«)

V nadaljevanju poziva k oddaji ponudbe se bo za vse aktivnosti uporabljal izraz storitve za zagotavljanje varnosti kopalcev.

Naročnik bo sklenil pogodbo z enim ali več ponudniki, na način, da bo za vsako lokacijo izbral enega ponudnika. Zaželeno je, da ponudniki oddajo ponudbo za obe lokaciji, ni pa obvezujoče. Pogodba se lahko sklene za vse lokacije ali za posamezno lokacijo.

## Rok in kraj predložitve ponudbe

Ponudbe morajo biti do roka oddane po pošti ali osebno, v zaprti kuverti na naslov ISTRABENZ TURIZEM D.D., TAJNIŠTVO DRUŽBE, OBALA 33, 6320 PORTOROŽ, Z OZNAKO »NE ODPIRAJ - ODDAJA PONUDBE ZA OPRAVLJANJE STORITVE ZAGOTAVLJANJA VARNOSTI KOPALCEV«.

**Rok za oddajo ponudb je 24. 02. 2023 najkasneje do 9.00 ure.**

Ponudnik lahko do roka za oddajo ponudb svojo ponudbo umakne ali spremeni.

Ponudbe poslane oz. dospele po preteku roka lahko naročnik izloči.

Naročnik ne odgovarja za predčasno odprte ponudbe, ki ne bodo ustrezno zapečatene in označene, skladno s temi navodili. Na vseh ovitkih naj bo naveden naziv in točen naslov ponudnika.

## Rok in kraj odpiranja ponudbe

Odpiranje ponudb bo potekalo dne 24. 02. 2023 ob 10.00 urina sedežu naročnika.

Odpiranje ponudb bo potekalo pred komisijo naročnika in ni javno.

Izbrani ponudnik bo o izboru obveščen pisno. Naročnik ni dolžan obveščati ponudnikov, ki niso bili izbrani.

Na podlagi zbranih ponudb se lahko naročnik odloči za nadaljnji postopek pogajanj, z namenom izboljšave ponudb, z enim ali več ponudniki.

Odločitev komisije je dokončna in nanjo ni mogoče podati pritožbe.

## Pridobitev dodatne dokumentacije in pojasnil

Ponudnik lahko dodatna pojasnila v zvezi s pozivno dokumentacijo zahteva po elektronski pošti tajnistvo@lifeclass.net, do 11.00 ure dne 22. 02. 2023.

Naročnik bo na vprašanja odgovoril preko elektronskega naslova tajnistvo@lifeclass.net dne 22. 02. 2023 do 16.00 ure.

Naročnik ne bo odgovarjal na vprašanja, ki ne bodo zastavljena na zgoraj navedeni način in do navedenega roka.

Naročnik si pridržuje pravico, da poziv k oddaji ponudbe delno spremeni ali dopolni ter po potrebi podaljša rok za oddajo ponudb. Spremembe in dopolnitve so sestavni del dokumentacije, v zvezi s pozivom za oddajo ponudbe.

## Veljavnost ponudbe

Ponudba mora veljati najmanj 3 mesecev, šteto od roka za oddajo ponudbe. V primeru krajšega roka veljavnosti ponudbe, lahko naročnik ponudbo izloči.

V izjemnih okoliščinah bo naročnik lahko ponudnike pozval, da podaljšajo čas veljavnosti ponudb za določeno dodatno obdobje.

## Stroški ponudbe

Ponudnik nosi vse stroške, povezane s pripravo in predložitvijo ponudbe. Naročnik ponudnikom ne bo povrnil nobenih stroškov, povezanih s pripravo in oddajo ponudbe. Naročnik ne odgovarja za kakršnokoli škodo, ki bi ponudniku nastala zaradi ne sklenitve pogodbe. Naročnik do ponudnika, ki ni bil izbran iz kateregakoli vzroka ali s katerim iz kateregakoli razloga ne bi nadaljeval pogajanj, nima nikakršnih obveznosti. Prav tako naročnik ne bo povrnil stroškov odkupa dokumentacije nobenemu izmed ponudnikov, ki je oddal ponudbo, ne glede na to, ali je bil ponudnik izbran kot najugodnejši ponudnik ali ne.

* Naročnik si pridržuje pravico, da brez povračila stroškov in brez povračila kakršnekoli škode ponudnikom,:
* ne izbere nobene od prispelih ponudb, kadarkoli ustavi postopek izbire in ne sklene pogodbe z nobenim izmed ponudnikov,
* do ponovitve poziva k oddaji ponudbe,
* kadarkoli prekine izborni postopek in nadaljuje neposredna pogajanja s posameznimi ponudniki ali ponudnikom,
* sklene pogodbo, s katerim koli izmed ponudnikov, ne glede na ponujene posamezne postavke v ponudbi.

# POGOJI ZA SODELOVANJE

Naročnik zahteva, da mora ponudnik izpolnjevati najmanj naslednje pogoje:

## Dejavnost gospodarskega subjekta - ponudnika

Ponudnik mora biti registriran za opravljanje dejavnosti, ki je predmet poziva k oddaji ponudbe. Pravne osebe ali samostojni podjetniki imajo registrirano dejavnost za reševanje iz vode na kopališčih in bazenih in pridobljena vsa ustrezna dovoljenja in licence za izvajanje te dejavnosti.

Ponudnik, ki bo predložil koncesijo za usposabljanje reševalcev iz vode, bo višje točkovan.

*Ponudnik mora ponudbi predložiti:*

* *Izpis iz sodnega/poslovnega registra.*
* *Obrazec št. 1 »Ponudba«*
* *Obrazec št. 2 »Izjava o sprejemanju pogojev pozivne dokumentacije«*
* *Obrazec št. 3 »Krovna izjava ponudnika«*
* *Koncesija za usposabljanje reševalcev iz vode – zaželeno.*

## 2. Ekonomski in finančni položaj gospodarskega subjekta - ponudnika

Naročnik zahteva, da imajo ponudniki potrebne ekonomske in finančne zmogljivosti za izvedbo storitve zagotavljanja varnosti kopalcev. Ponudnik mora kumulativno izpolnjevati pogoje glede ekonomskega in finančnega položaja, kot sledi:

- ponudnik izpolnjuje obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih podpira davčni organ v skladu s predpisi države, v kateri ima sedež, ali predpisi države naročnika, pri tem, da vrednost neplačanih zapadlih obveznosti na dan oddaje ponudbe ne presega 50 eur;

- ponudnik ima na dan oddaje ponudbe predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe;

- ponudnik na dan oddaje ponudbe nima blokiranega nobenega transakcijskega računa, v zadnjih 90 dneh pred rokom za oddajo ponudbe pa ni imel nobenega transakcijskega računa blokiranega več kot 60 zaporednih delovnih dni;

- da proti ponudniku ni začet postopek stečaja, likvidacije ali prisilne poravnave.

*Ponudnik mora ponudbi predložiti:*

* *Obrazec št. 3 »Krovna izjava ponudnika«*
* *Potrdilo o plačanih davkih in prispevkih, ki ne sme biti starejše od 30 dni*

## 3. Kadrovska usposobljenost za izvajanje storitev zagotavljanja varnosti kopalcev

Naročnik zahteva, da ima ponudnik dovolj kadrovsko usposobljenih oseb za zagotavljanje kvalitetnih storitev po tem pozivu.

*Ponudnik mora ponudbi predložiti:*

* *Obrazec št. 3 »Krovna izjava ponudnika«*

## 4. Tehnična sposobnost gospodarskega subjekta

Naročnik zahteva, da ima ponudnik tehnično in strokovno sposobnost za izvedbo storitve zagotavljanja varnosti kopalcev, in sicer:

Ponudnik mora imeti in izkazati vsaj 3 reference za izvajanje storitev reševanja iz vode, izmed katerih je obvezno izkazati vsaj eno referenco za izvajanje storitev reševanja iz vode na naravnih kopališčih, sicer bo naročnik ponudbo izločil.

Ponudnik, ki podaja ponudbo, mora imeti zavarovano odgovornost iz naslova opravljanja dejavnosti v višini minimalne zavarovalne vsote 50.000 EUR letno.

*Ponudnik mora ponudbi predložiti:*

* *Obrazec št. 3 »Krovna izjava ponudnika«*
* *Obrazec št. 1 »Ponudba«.*

## Ogled lokacij

Lokacije, ki so predmet izvajanja storitev reševanja iz vode, si je mogoče ogledati po predhodnem dogovoru. Dodatne informacije v zvezi z razpisom dobijo po telefonu g. Andrej Grahor 051/276-770, ali ga. Soraja Vlačič: 040/457-415 po el. pošti na: tajnistvo@lifeclass.net.

## Izločitveni kriteriji

Iz izbornega postopka se lahko izločijo ponudbe, ki:

* ne vsebujejo vseh zahtevanih izpolnjenih obrazcev, potrdil in izjav (nepopolne ponudbe),
* neobičajno nizke ponudbe ali v zvezi s ponudbo obstaja utemeljen dvom o možnosti izpolnitve naročila. Naročnik bo preveril, ali je ponudba neobičajno nizka, če je vrednost ponudbe za več kot 50% nižja od povprečne vrednosti pravočasnih ponudb in za več kot 20% nižja od naslednje uvrščene ponudbe.
* je ponudnik v insolventnem postopku ali je iz javno dostopnih virov razvidno, da ima likvidnostne težave (v zadnjem letu več kot 2x blokirane račune, ipd.),
* so prispele po izteku roka za oddajo ponudbe,
* katerih veljavnost bo krajša od 3 mesecev, šteto od izteka roka za oddajo ponudbe.

# OSTALA NAVODILA ZA PRIPRAVO PONUDBE

## Vsebina ponudbe

Popolna ponudba mora vsebovati:

* natisnjen in parafiran izvod tega poziva, s čimer ponudnik potrjuje, da soglaša s pogoji sodelovanja, navedenimi v tem pozivu;
* izpolnjene in podpisane vse priložene obrazce/izjave:
* Obrazec št. 1 »Ponudba«
* Obrazec št. 2 »Izjava o sprejemanju pogojev pozivne dokumentacije«
* Obrazec št. 3 »Krovna izjava ponudnika«
* priložena vsa zahtevana potrdila:
* Izpis iz sodnega/poslovnega registra
* Potrdilo o plačanih davkih in prispevkih, ki ne sme biti starejše od 30 dni
* Zavarovalno polico odgovornosti iz naslova opravljanja dejavnosti
* Koncesija za opravljanje usposabljanje reševalcev iz vode.
* pooblastilo, v primeru, ko bo ponudbo podpisal pooblaščenec in ne zakoniti zastopnik ponudnika.

## Jezik ponudbe

Vsi dokumenti v zvezi s ponudbo in vse priloge k ponudbi morajo biti v slovenskem jeziku.

## Oblika ponudbene dokumentacije

Ponudbena dokumentacija mora biti podana na obrazcih iz prilog poziva k oddaji ponudbe.

Vsi dokumenti, ki jih predloži ponudnik, morajo izkazovati aktualno, trenutno stanje, razen kjer je izrecno zahtevan dokument za določeno obdobje oziroma dokument določene starosti.

Označeni deli ponudbene dokumentacije morajo biti podpisani s strani zakonitega zastopnika ponudnika ali druge osebe, pooblaščene za sklepanje pogodb predvidene vrste, vrednosti in obsega. V primeru, ko ponudbo podpiše pooblaščenec, mora biti ponudbi priloženo tudi ustrezno pooblastilo. Ponujene storitve morajo v celoti ustrezati zahtevam iz poziva k oddaji ponudbe.

## Cena in ponudba

Cene v ponudbi morajo biti izražene v evrih (EUR), in sicer zaokroženo na največ dve decimalni mesti natančno. Cene so fiksne za celotno obdobje trajanja pogodbe, ne glede na rast življenjskih stroškov.

Ponudnik izpolni vse postavke v obrazcu za ponudbo, in sicer zaokroženo na dve decimalni mesti natančno.

V kolikor ponudnik cene v posamezno postavko ne vpiše, se šteje, da predmetne postavke ne ponuja.

V kolikor ponudnik vpiše ceno nič (0) EUR, se šteje, da ponuja postavko brezplačno.

Ponudnik ne sme spreminjati vsebine obrazca »ponudbe«.

Ponudbena vrednost brez DDV mora vključevati vse elemente, iz katerih je sestavljena in mora vključevati vse stroške, povezane z opravljanjem storitve in morebitne popuste tako, da naročnika ne bremenijo kakršnikoli stroški, povezani s predmetom poziva k oddaji ponudbe. Pri izračunu ponudbene vrednosti morajo ponudniki upoštevati vse elemente, ki vplivajo na izračun cene: kot so stroški dela, potni stroški, stroški materiala, prevoza, stroški dostave, režijski stroški, amortizacijo opreme, stroški energentov in vsi morebitni drugi stroški, ki vplivajo na izračun cene.

Ponudnik ni upravičen do nobenega dodatnega plačila v zvezi s predmetom poziva k oddaji ponudbe.

V obrazcu Ponudba, v excelovi tabeli, je navedena ocenjena - predvidena letna količina, pri čemer si naročnik pridržuje pravico, da zmanjša ali poveča količino posameznega perila.

## Poslovna skrivnost in varovanje zaupnih podatkov

Ponudnik lahko kot zaupne označi dokumente, ki vsebujejo osebne podatke, pa ti niso vsebovani v nobenem javnem registru ali drugače javno dostopni, in poslovne podatke, ki so s predpisi ali internimi akti ponudnika označeni kot zaupni. Naročnik bo obravnaval kot zaupne tiste dokumente v ponudbeni dokumentaciji, ki bodo imeli oznako »ZAUPNO« ali »POSLOVNA SKRIVNOST«, ali bo v ponudbi predložen sklep o varovanju poslovne skrivnosti.

## Protikorupcijsko določilo

V postopku oddaje ponudbe naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena. Vsakršno lobiranje je prepovedano.

V primeru kršitve ali poskusa kršitve te klavzule, bo ponudnik izločen iz nadaljnjega postopka, že sklenjena in veljavna pogodba pa nična, če pa pogodba še ne bo veljavna, se šteje, da pogodba ni bila sklenjena.

## Merila za izbor ponudbe

Naročnik bo ocenjeval popolne ponudbe po naslednjih kriterijih za posamezno lokacijo:

1. Cena storitve: 80 točk

2. Reference: 15 točk

3. Koncesija za usposabljanje reševalcev iz vode: 5 točk

Skupno lahko ponudnik doseže 100 točk za posamezno lokacijo.

## Pogodba

Z izbranim ponudnikom bo naročnik sklenil pogodbo za nedoločen čas z možnostjo odpovedi brez razloga in odpovednim rokom 6-ih mesecev.

Pogodba bo podpisana po zaključenem postopku, predvidoma v mesecu marcu.

**PRILOGE**

## Priloga št. 1: Obseg del in nalog ter kriteriji kakovosti izvajanja storitev reševanja iz vode

## Priloga št. 2: Seznam osnovnih sredstev in opreme

## Priloga št. 3: Pravilnik o vodenju internih evidenc z namenom zagotavljanja varnosti kopalcev

# OBRAZCI

## Obrazec št. 1- Ponudba

## Obrazec št. 2 - Izjava o sprejemanju pogojev pozivne dokumentacije

## Obrazec št. 3 - Krovna izjava ponudnika